laion/Wikipedia-Exotic huggingface dataset:
אביב טרנר

אביב טרנר (נולדה ב-12 במאי 1988) היא שחקנית, מדבבת וזמרת-יוצרת ישראלית. טרנר גדלה ביבנה. נכדתו של יעקב טרנר. בצעירותה, למדה טרנר ריקוד והשתתפה בלהקה העירונית של יבנה. טרנר החלה את דרכה בעולם המשחק במכינה בסל"ה - הסטודיו לאמנויות התיאטרון מיסודו של יורם לוינשטיין (2010) ולאחר מכן למדה במסלול התלת-שנתי בסטודיו למשחק "הדרך" בניהולם של איל כהן ורות דייכס (2011–2014). בשנת 2013 שיחקה טרנר במחזמר "זרעים רעים" בהפקתו המוזיקלית של אפי שושני במסגרת חג המחזמר הראשון בבת ים. בהמשך שיחקה טרנר בתיאטרון הקיבוץ בהצגות "החתול במגפיים", "הסיפור של יאללה ורגע" ו"שבת בבוקר". בנוסף שיחקה בהצגות הילדים "חתול בלבול" ו"פינוקיו" בהפקתו של צביקה להט. טרנר שיחקה בהצגת הפרינג' "מסיבת התה של אליס" בתפקיד אליס, ובקבוצת התיאטרון הירושלמי משחקת בהצגות "מידה כנגד מידה" (שייקספיר) ו"כוונות טובות". בנוסף משחקת במופע הילדים "שלגלון". טרנר יצרה את הכוריאוגרפיה לווידאו הילדים "כוכבים ברשת", וגם למופע "שלגלון" בבימויים של אלון והילה שלגל. בשנת 2015 שיחקה טרנר בסרט הקצר "Red"; בשנת 2018 שיחקה בסדרת רשת "משחקי המדע" בתפקיד אלקטרודה; ובשנת 2019 שיחקה בסרט הקצר "חד קרן בתל אביב", ובסרט הקולנוע "הארוחה". בין השנים 2016 - 2018 הייתה טרנר חברה בהרכב המוזיקלי "Waterman Project". בשנת 2018 הוציאה טרנר אלבום דואט עם נועם פנחסוב בשם "בריאה". נכון ל-2019 טרנר הקליטה את אלבום הסולו שלה אותו היא כתבה והלחינה, והפיק אותו אלדד ציטרין. הסינגל הראשון מתוכו הוא "ככל שהמכה" שיצא ב-6 ביוני. הסינגל השני אותו הוציאה הוא ״הרבה אוויר״ שיצא ב-28 ביולי. הבאים שיצאו ״אני איתו עכשיו״, ו״הזמן אזל״. דיבבה מספר דמויות ב"סופר סטרייקה". כן דבבה טרנר את פרייה בסרט הקולנוע "אגדה עם זנב", את טוטו בסרט "דוקטור דוליטל", את קלרה בסרט ״שיגועים ודרקונים״(2020), בסרט ״סינדרלה והנסיך הסודי״ (2021), בסרט ״מיה והאריה הלבן״ ובסדרות "צ'ופ צ'ופ נינג׳ה", "מרבלג'ן" ו"לגו חברות". מדיה וקבצים בנושא אביב טרנר בוויקישיתוף סרטונים בערוץ של אביב טרנר, באתר יוטיוב אביב טרנר באתר Spotify אביב טרנר באתר סוכנות mama-agency אביב טרנר, ברשת החברתית פייסבוק אביב טרנר, ברשת החברתית אינסטגרם אביב טרנר, במסד הנתונים הקולנועיים IMDb (באנגלית)
פורטימוננסה

מועדון הספורט פורטימוננסה (בפורטוגזית: Portimonense Sporting Clube) הוא מועדון כדורגל פורטוגלי מהעיר פורטימאו במחוז אלגארבה, המשחק בליגה הפורטוגלית השנייה. המועדון הוקם ב-14 באוגוסט 1914 והתחרה בליגות האזוריות. במשך השנים התנדנדה הקבוצה בין שלוש הליגות הראשונות. הקבוצה מעולם לא זכתה בתואר משמעותי בליגה או בגביע, אך משתתפת ליגה הראשונה במשך שנים רבות לסירוגין. בעונת 1975/1976 העפילה לליגה הבכירה, אך ירדה לאחר שתי עונות לליגה השנייה ולאחר עונה אחת שבה לליגה הראשונה, בה שיחקה ברציפות עד לעונת 1989/1990. בעונת 1985/1986 השתתפה הקבוצה בגביע אופ"א לאחר שסיימה במקום החמישי. בשנות ה-90 שיחקה הקבוצה בעיקר בליגה השנייה והשלישית. בעונת 2000/2001 חזרה לליגה השנייה. בעונת 2009/2010 חזרה לליגה הבכירה לעונה אחת, שבסיומה נשרה לליגה השנייה מהמקום ה-15. בתום עונת 2016/2017 חזרה לליגת העל מהמקום הראשון. שלוש פעמים הגיעה הקבוצה עד לשלב חצי הגמר של הגביע הפורטוגלי והפסידה (1983, 1987, 1988). מעודכן ל-1 בפברואר 2024 אתר האינטרנט הרשמי של פורטימוננסה פורטימוננסה, ברשת החברתית פייסבוק פורטימוננסה, ברשת החברתית אקס (טוויטר) פורטימוננסה, ברשת החברתית אינסטגרם פורטימוננסה, ברשת החברתית טיקטוק פורטימוננסה, סרטונים בערוץ היוטיוב פורטימוננסה, באתר פליקר פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
קנוורת T680

קנוורת T680 (באנגלית: Kenworth T680) היא משאית כבדה בתצורת סמי-טריילר מתוצרת יצרנית המשאיות הבינוניות והכבדות Kenworth (אנ') האמריקאית אשר יוצרה לראשונה בשנים 2013–2014 בארצות הברית. בדירוג המשאיות בארצות הברית, דגם ה"קנוורת T680" מופיע כ"דרגה 8" (אנ'), כלומר כושר העמסה כולל של 30,001 ליברות (13,608 קילוגרם) ומעלה. ה"קנוורת T680" יוצרה כתחליף ל"קנוורת T600", "קנוורת T660" ול"קנוורת T700". מדיה וקבצים בנושא קנוורת T680 בוויקישיתוף אתר האינטרנט הרשמי של קנוורת T680 יצרנית המשאיות "Kenworth" "קנוורת T680" trucknews.com/features/the-anteater-comes-of-age ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
הדסון ג'ט

הדסון ג'ט (באנגלית: Hudson Jet) היא מכונית משפחתית גדולה, המוגדרת כמכונית קומפקטית, אשר יוצרה בשנת 1953 על ידי יצרנית הרכב האמריקאית Hudson Motor Car Company (אנ'), ובשנת 1954 על ידי אמריקן מוטורס. 2 דלתות - סדאן. 4 דלתות - סדאן. 2 דלתות - קבריולה (יוצרה 1 יחידה). "1C Jet" (שנת 1953). "2C Super Jet" (שנת 1953). "1D Jet" (שנת 1954). "2D Super Jet" (שנת 1954). "3D Jet-Liner" (שנת 1954). יוצרו 35,367 יחידות בדטרויט (21,143 יחידות בשנת 1953, 14,224 יחידות בשנת 1954). 4 דלתות. 6 נוסעים (3+3). מנוע קדמי. מנוע בנזין. מנוע הנעה אחורית. קיבולת מכל דלק - 76 ליטר. תאוצה בין 0–100 קמ"ש היא 15.1 שניות. מחיר היחידה בשנת 1953 נע בין 1,858-1,954 דולר. "הדסון ג'ט", שנת 1954 "הדסון ג'ט", שנת 1954 "הדסון ג'ט", שנת 1954 "הדסון ג'ט", שנת 1954 "הדסון ג'ט", שנת 1954 בתצורת 2 דלתות "הדסון ג'ט" - קבריולה "הדסון ג'ט", שנת 1954 - מבט ללוח מחוונים "הדסון ג'ט", שנת 1954 - מבט לתא הנהג "הדסון ג'ט", שנת 1954 - מבט למושבים האחוריים "הדסון ג'ט", שנת 1954 - מבט למושבים האחוריים הדסון יוטיליטי קופה הדסון גרייטר אייט מדיה וקבצים בנושא הדסון ג'ט בוויקישיתוף הדסון ג'ט, סרטון באתר יוטיוב הדסון ג'ט, סרטון באתר יוטיוב ההדסון משתחרר "הדסון ג'ט" - היסטוריה ateupwithmotor.com/model-histories/hudson-jet-history "הדסון ג'ט" web.archive.org/web/20141221011704 "הדסון ג'ט" - מפרט ותמונות hudsonjet.hetclub.org/hudsonjethistory "הדסון ג'ט" - מפרט טכני ומידות auto.howstuffworks.com/1953-1954-hudson-jet5
אורוויל טורנקווסט

אורוויל טורנקווסט (באנגלית: Orville Turnquest; נולד ב-29 ביולי 1929 בניו פרובידנס), היה המושל הכללי של איי בהאמה. אורוויל טורנקווסט למד בבית הספר ממשלתי. בשנת 1947 הוא התחיל לעבוד במשרד עורכי דין. במקביל הוא למד באוניברסיטת לונדון והוסמך למשפטים. החל משנות ה-60 של המאה ה-20 הוא היה מעורב בפוליטיקה המקומית. אורוויל טורנקווסט נבחר לפרלמנט המקומי והיה מנהיג האופוזיציה בשנים 1972–1979 בשנת 1992 הוא מונה לשר החוץ ושר המשפטים של איי בהאמה. בשנת 1995 הוא התחיל כהונה של המושל הכללי וכיהן בתפקיד זה חמש שנים. קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זיס 115

זיס 115 (ברוסית: ЗИС-115) הוא רכב המסווג כלימוזינה משוריינת סובייטית המבוססת על ה"זיס 110" שנבנתה במיוחד עבור יוסיף סטלין. הרכב שקל כארבע טונות. החלונות, שכל אחד מהם שקל כ-200 ק"ג, הופעלו על ידי מערכת הידראולית והיו מזכוכית מיוחדת בעלת כמה שכבות בעובי 35 מ"מ. כדי למנוע את ערפול החלונות, המהנדסים יצרו צינורות מיוחדים בחלונות שיספגו את האדים והלחות. המנוע היה מנוע 6.0L משודרג, והפיק 162 כוחות סוס. גוף המכונית לא היה מורכב מלוחות נפרדים, אלא מריתוך שלם. כל חתיכה מרותכת נשאה מספר סידורי ואת שם היצרן, כדי שכל האחריות תיפול על היצרן המסוים במקרה של פגיעה. צג המהירות במכונית היה מיוחד: עד 40 קמ"ש הוא צבעו היה ירוק, בין 40 ל-80 קמ"ש הוא היה כתום, ומעל ל-80 קמ"ש צבעו הפך לאדום. המכונית נמצאה לאחר זמן ושוקמה. השיקום ארך 5 שנים ועלה כ-200 אלף דולר. מדיה וקבצים בנושא זיס 115 בוויקישיתוף Rare cars: ZIS 115. The armored car of Joseph Stalin. Only one copy made • ALL ANDORRA, ALL ANDORRA, ‏2018-07-26 (באנגלית) Põnev autoajalugu: Stalini isiklik soomusmasin ZIS-115, ja mis sellest hiljem sai, Forte, ‏1541678469 (באסטונית) Põnev autoajalugu: Stalini isiklik soomusmasin ZIS-115, ja mis sellest hiljem sai, Accelerista, ‏2018-11-08 (באסטונית)
אוג'ניו קסטלוטי

אוג'ניו קסטלוטי (באיטלקית: Eugenio Castellotti;‏ 10 באוקטובר 1930 – 14 במרץ 1957) הוא נהג מרוצים איטלקי, שהתחרה באליפות הפורמולה 1 עבור קבוצות לנצ'יה ופרארי. נהרג בתאונה שאירעה במהלך נסיעת מבחן שערך במסלול המרוצים במודנה. קסטלוטי נולד בעיר לודי, איטליה. בגיל 20 רכש מכונית פרארי ושנתיים אחר כך החל להשתתף במרוצי מכוניות ספורט. באותה שנה ניצח בגרנד פרי פורטוגל, סיים שלישי במרוץ שהתקיים בבארי ושני במרוץ שהתקיים במונקו. בשנת 1953 ניצח את מרוץ 10 השעות של מסינה וסיים שלישי במרוץ הקררה פאנאמריקה שהתקיים במקסיקו. בשנת 1954 חתם בקבוצת לנצ'יה והמשיך להתחרות במכוניות ספורט, בזמן שהוא ממתין למכונית הפורמולה של הקבוצה. בינואר 1955 ערך את הבכורה בפורמולה 1 כשהתחרה בגרנד פרי ארגנטינה, אך לא הצליח לסיים את המרוץ. בגרנד פרי מונקו הגיע אל הפודיום כשסיים במקום השני. בגרנד פרי בלגיה זינק מהפול פוזישן והיה לנהג הצעיר ביותר שעושה זאת (בגיל 24 שני, 7 חודשים ו-26 ימים), שיא שהחזיק מעמד במשך 13 שנים עד שנשבר על ידי ג'קי איקס. במחצית העונה עבר להתחרות עבור קבוצת פרארי עבורה התחרה עד מותו. במהלך השנים התחרה ב-14 מרוצי גרנד פרי, סיים 13 פעמים על הפודיום וצבר 19.5 נקודות אליפות. בנוסף השתתף במספר מרוצים שלא נכללו כחלק מאליפות הפורמולה 1. בשנת 1956 ניצח את מרוץ 12 השעות של סברינג בשיתוף פעולה עם חואן מנואל פנג'יו. באותה השנה ניצח גם את מרוץ המילה מילייה בברשיה, איטליה ואת הגרנד פרי למכוניות ספורט ברואן, צרפת. במרוץ 1,000 הק"מ של נורבורגרינג סיים במקום השני. ב-14 במרץ 1957 ערך קסטלוטי נסיעת מבחן במסלול מודנה. באחת הפניות הוא הגיע במהירות של כ-140 קמ"ש והתרסק. המכונית התגלגלה כמה פעמים וקסטלוטי הועף למרחק של כ-90 מטרים. רופא שהיה במקום קבע כי מותו היה מיידי כתוצאה משבר בגולגולת. מדיה וקבצים בנושא אוג'ניו קסטלוטי בוויקישיתוף אוג'ניו קסטלוטי, באתר DriverDB לנהגי מרוצים Argentine GP, 1955 XIII Grand Prix De Monaco, Motorsport Magazine, June 1955 Death Of Castellotti, Motorsport Magazie, April 1957, Page 16
פסקל קומלד

פסקל קומלד (בצרפתית: Pascal Paul Vincent Comelade; נולד ב-30 ביוני 1955 במונפליה) הוא מלחין, צרפתי ממוצא קטלוני. פסקל קומלד התגורר מספר שנים בברצלונה. בהשפעת מוזיקה אלקטרונית ולהקת Heldon הוא הוציא את האלבום הראשון שלו בשנת 1975 בספרד. במרוצת השנים הוא הוציא עשרות אלבומים בסגנונות שונות. במהלך הקריירה הוא שיתף פעולה עם זמרים ומוזיקאים שונים לרבות רוברט וייט ואנריק קאזאסס. האלבום האחרון פורסם בשנת 2019. הוא מלחין ורב-אינסטרומנטלי. עבודותיו הן לעיתים קצרות, 2 או 3 דקות. פסקל קומלד מלחין מוזיקה אוונגרדית בלי לשכוח את השורשים. הוא מציין: "נמאס לי להיות הבן של אריק סאטי, האחיין של נינו רוטה ואני לא יודע מה עם קורט וייל". פסקל קומלד הלחין מוזיקה לכמה סרטים. הוא זוכה להצלחה גדולה בצרפת וביפן, שם הוקמה להקה שמבצעת את המוזיקה שלו. בשנת 1983 הוא הקים להקה Bel Canto Orquestra בה הוא משלב כלי זמר רגילים ומיניאטוריים. מדיה וקבצים בנושא פסקל קומלד בוויקישיתוף אתר האינטרנט הרשמי של פסקל קומלד פסקל קומלד, ברשת החברתית פייסבוק פסקל קומלד, ברשת החברתית אקס (טוויטר) פסקל קומלד, במסד הנתונים הקולנועיים IMDb (באנגלית) פסקל קומלד, באתר AllMovie (באנגלית) פסקל קומלד, במסד הנתונים הקולנועיים KinoPoisk (ברוסית) פסקל קומלד, באתר אפל מיוזיק (באנגלית) פסקל קומלד, באתר ספוטיפיי פסקל קומלד, באתר סאונדקלאוד (באנגלית) פסקל קומלד, באתר AllMusic (באנגלית) פסקל קומלד, באתר MusicBrainz (באנגלית) פסקל קומלד, באתר דיזר פסקל קומלד, באתר Discogs (באנגלית) פסקל קומלד, באתר Songkick (באנגלית) יצירות של פסקל קומלד
הדסון יוטיליטי קופה

הדסון יוטיליטי קופה (באנגלית: Hudson Utility Coupe) (בין השנים 1937–1938 הדגם היה קרוי Hudson Terraplane Utility Coupe) היא מכונית קופה, בתוספת ארגז שרות שהורכב בתא המטען, מתוצרת יצרנית הרכב האמריקאית Hudson Motor Car Company (אנ') אשר יוצרה בין השנים 1937–1942 בארצות הברית. 2 דלתות. מנוע קדמי. מנוע בנזין. מנוע הנעה אחורית. בשנת 1942 ייצור הדגם הופסק, עקב כך שכל ייצור כלי הרכב בארצות הברית הוקדש למאמץ המלחמתי. לאחר מלחמת העולם השנייה הייצור של הדגם לא חודש. בתוך תא המטען של הרכב הייתה קופסת פלדה שהונחה על מסילות הזזה (בדומה למגירות של ארגז הכלים). קופסת הפלדה נשענה על דלת אחורית. ידיות היו מחוברות לקצה הקופסה, אשר שימשו להחלקת הקופסה פנימה והחוצה. כשהקופסה נשלפה החוצה, היו שתי נקודות שבהן ניתן היה להרחיב אותה, דבר שהביא להעמסה ולפריקה של המטען. היכולת למשוך את התיבה החוצה הוא מה שעשה את "הדסון יוטיליטי קופה" להיות בשימוש כמו טנדר. העומס המקסימלי של תא המטען הגיע עד 500 ק"ג. אם לא היה צורך בשימוש הקופסה, אפשר היה להחליק את הקופסה לתא המטען. לאחר שנסגר את תא המטען, נראה כלי הרכב של הדסון כמו מכונית רגילה בתצורת קופה. "הדסון יוטיליטי קופה" "הדסון יוטיליטי קופה", שנת 1938 - מבט לתא הנהג "הדסון יוטיליטי קופה", שנת 1939 "הדסון יוטיליטי קופה", שנת 1939 "הדסון יוטיליטי קופה", שנת 1939 "הדסון יוטיליטי קופה", שנת 1941 הדסון גרייטר אייט הדסון ג'ט מדיה וקבצים בנושא הדסון יוטיליטי קופה בוויקישיתוף הדסון יוטיליטי קופה, סרטון באתר יוטיוב הדסון יוטיליטי קופה, סרטון באתר יוטיוב "הדסון יוטיליטי קופה" כולל ארגז השרות שהורכב בתא המטען האחורי - תמונה flickr.com/photos/dmentd1 היצרנית Hudson Motor Car Company allpar.com/cars/adopted/hudson-1936 "הדסון יוטיליטי קופה" motor-car.net/hudson/item/14451-hudson-utility-coupe "הדסון יוטיליטי קופה" - תמונות wheelsage.org/hudson/terraplane/deluxe_utility_coupe/pictures "הדסון יוטיליטי קופה" - תמונת תא המטען amazon.com/Hudson-Terraplane-Utility-Coupe-Factory
בזיליקת סנטי פיליפו אה ג'אקומו

בזיליקת סנטי פיליפו אה ג'אקומו (באיטלקית: Basilica dei Santi Filippo e Giacomo) היא בזיליקה קתולית הממוקמת בעיר קורטינה ד'אמפצו באיטליה. הבזיליקה נבנתה בין 1769 ל-1775, בסגנון בארוק, ועוצבה על ידי הארכיטקט ג'וזף פרומפרג. באתר הבזיליקה שכנו שתי כנסיות במאות ה-13 ו-16. היא מוקדשת לשליחים פיליפוס הקדוש וג'אקומו, ומהווה המבנה המרכזי של קהילת דאנרי (אנ') בעיר. מדיה וקבצים בנושא בזיליקת סנטי פיליפו אה ג'אקומו בוויקישיתוף אתר האינטרנט הרשמי של בזיליקת סנטי פיליפו אה ג'אקומו (באיטלקית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
הדסון גרייטר אייט

הדסון גרייטר אייט (באנגלית: Hudson Greater Eight) היא מכונית סלון מתוצרת יצרנית הרכב האמריקאית Hudson Motor Car Company (אנ') אשר יוצרה בין השנים 1931–1932 בארצות הברית. 4 דלתות - סדאן. 2 דלתות - קופה. 2 דלתות - רודסטר קבריולה (2 מושבים + 2 מושבים צרים נשלפים מתא המטען האחורי). בשנת 1931 יוצרו 22,250 יחידות, בשנת 1932 יוצרו פחות מ-8,000 יחידות. 4 דלתות (דגם סדאן). 7 מושבים בדגם קבריולה מסדרת Serie U. מנוע קדמי. מנוע בנזין. מנוע הנעה אחורית. שלדות רכב: - 3,023 מ"מ (מסדרת Serie T), 3,200 מ"מ (מסדרת Serie U). בלמים: ארבעה בלמים מכניים. מתליים: קפיץ עלים אליפטיים ב-2 הסרנים. מצמד - אנטומי סלקטיבי. בשנת 1932 עבר דגם "הדסון גרייט אייט" מתחת פנים קלה שכללה שיפוע מדרון גדול יותר של השמשה הקדמית. הדסון יוטיליטי קופה הדסון ג'ט מדיה וקבצים בנושא הדסון גרייטר אייט בוויקישיתוף הדסון גרייטר אייט, סרטון באתר יוטיוב הדסון גרייטר אייט, סרטון באתר יוטיוב היצרנית Hudson Motor Car Company allpar.com/cars/adopted/hudson-1936 "הדסון גרייטר אייט", שנת 1931 - ברושור oldcarbrochures.com/static/NA/Hudson/1931_Hudson "הדסון גרייטר אייט" כולל תמונות momentcar.com/hudson/hudson-greater-eight "הדסון גרייטר אייט קופה", שנת 1932 auto.howstuffworks.com/1932-hudson-greater-eight-standard-special-coupe "הדסון גרייטר אייט" ספורט רודסטר, שנת 1931 - תמונה classicdriver.com/de/car/hudson/greater-eight/1931 "הדסון גרייטר אייט" oldcarbrochures.com/static/NA/Hudson/1931_Hudson/1931_Hudson_Greater_8_Brochure "הדסון גרייטר אייט" מסדרת Serie U worldwide-auctioneers.com/auctions
לייזי גורדון

אליעזר "לייזי" גורדון (באנגלית: Lay Z Gordon; נולד ב-27 במרץ 1965) הוא כדורסלן עבר ישראלי, ששיחק בעמדת הרכז. את הקריירה המקצועית החל במכבי תל אביב, ולאחר מכן שיחק בכמה קבוצות אחרות בליגה הבכירה כאשר בהפועל אילת רשם את תקופתו הארוכה ביותר. גורדון נולד בניו יורק, ארצות הברית, ועלה לישראל בגיל 4 עם הוריו. בילדותו נהג לנגן בפסנתר, החל מגיל 7. בצעירותו שיחק בקבוצת הנוער של מכבי תל אביב. בגיל 16 חזר לארצות הברית, ושיחק כדורסל בנבחרת תיכון בלאייר בטקסס בשם אלן גורדון. לאחר מכן למד לתואר ראשון בשיווק באוניברסיטת טאוסון ובאוניברסיטת וסט טקסס סטייט, ובמקביל שיחק בנבחרות הכדורסל של אוניברסיטאות אלו, תחת השם לייזר גורדון. בשנת 1988 נרשם לדראפט ה-NBA אך לא נבחר. בשנת 1988 חזר לישראל, בגיל 23, התגייס לצה"ל והצטרף מחדש למכבי תל אביב, בחוזה לשלוש שנים. בעונת 1988/1989 החל לשחק בליגה הלאומית במדי מכבי תל אביב, תחת הדרכתו של צביקה שרף. גורדון שיחק כרכז מחליף לצד גלעד כץ, בעוד חן ליפין משמש הרכז המוביל. בעונת הבכורה שלו היה שותף לעונה אירופית מוצלחת של הקבוצה, כאשר בגביע אירופה לאלופות סיימה מכבי במקום הראשון בבית הגמר, והפסידה את גביע אירופה במשחק הגמר ליוגופלסטיקה ספליט. בעונה זו קלע 45 נק' בסה"כ בליגה הישראלית ב-9 משחקים, ממוצע של 5 נק' למשחק. בעונה הבאה שותף ב-7 משחקים וקלע 2 נק' בלבד בליגה. הוא נחשב במכבי אכזבה מקצועית, ונחשב בעל אופי יצרי, שהוביל גם להתנגחויות עם מאמן הקבוצה צביקה שרף. לעונה האחרונה בחוזה שלו בקבוצת מכבי תל אביב, בעונת 1990/1991, ניסתה הקבוצה להעבירו לקבוצה אחרת בליגה הלאומית, ללא הצלחה. את עונה זו החמיץ לאחר שלא הצליח למצוא קבוצה. בעונת 1991/1992 חתם בקבוצת הפועל אילת, שהייתה זו עונתה הראשונה בליגה הבכירה בישראל. בשלוש העונות הבאות שיחק במדי הקבוצה כאשר הוא מהווה בה שחקן מוביל, כאשר בשתי העונות הראשונות שיחק תחת הדרכתו של המאמן אריק שיבק ובעונה השלישית תחת הדרכתו של ישראל לב. בעונה הראשונה קלע ממוצע של 14 נק' למשחק ומסר 5.6 אסיסטים, בשנייה 12 נק' ו-4 אסיסטים למשחק ובשלישית 9 נק' ו-3.9 אסיסטים למשחק. בשתי העונות האחרונות בקבוצה אף שיתף פעולה עם וילי סימס ששיחק עמו במכבי תל אביב. גורדון ממוקם במקום השמיני ברשימת קלעי כל הזמנים של הפועל אילת בליגת העל, עם 849 נק' ב-74 משחקים (ממוצע נקודות למשחק: 11.5). בעונת 1994/1995 חתם בהפועל חיפה, במדיה הצטיין ורשם ממוצע של 16.1 נק' ו-4.4 אסיסטים למשחק ב-25 משחקים. בעונת 1995/1996 חתם תחילה בהפועל גליל עליון, במדיה שיחק 3 משחקים בלבד וקלע 5 נק' בממוצע. בהמשך העונה חתם בהפועל תל אביב, במדיה שיחק 14 משחקים, קלע 4 נק' למשחק ומסר 1.8 אסיסטים למשחק. את עונתו האחרונה בליגת העל, בעונת 1996/1997, העביר במכבי רמת גן, במדיה קלע 4.6 נק' למשחק ומסר 1.5 אסיסטים למשחק ב-8 משחקים. בשנות ה-2000 החל לעבוד בערוץ הראשון כפרשן כדורסל. הוא נחשב פרשן קליל ואנרגטי, והתבלט בסגנונו הייחודי עם מבטא חצי-אמריקאי חצי-ישראלי. לצד קריירת הפרשנות, מנהל גורדון קריירת מוזיקה. בהופעותיו משלב שירים באנגלית וקטעי סטנדאפ, ומלווה את עצמו בפסנתר. אתר האינטרנט הרשמי של לייזי גורדון לייזי גורדון, באתר מנהלת ליגת העל בכדורסל עפר שלח, בין הכסאות, מעריב, 25 בינואר 1990 Tzvi Ben Gedalyahu, An American basketball commentator in Israel, Jewish Telegraphic Agency, August 29, 2004 Tzvi Ben Gedalyahu, An American basketball commentator in Israel, Jewish Telegraphic Agency, August 29, 2004 עפר שלח, בין הכסאות, מעריב, 25 בינואר 1990 לייזי גורדון, באתר מנהלת ליגת העל בכדורסל הפועל אילת - קלעי כל הזמנים, באתר מנהלת ליגת העל בכדורסל
הרי הבלקן

הָרֵי הַבַּלְקָן (בבולגרית ובסרבית: Стара планина, סְטַארָה פְּלַנִינַה – "ההר העתיק") הם רכס הרים בחצי האי הבלקני הגובל ברכס הרי הקרפטים. שני רכסים אלו מופרדים על ידי נהר הדנובה, אך מבחינה גאולוגית יש להם מקור משותף. הרי הבלקן משתרעים לאורך 560 קילומטרים, החל ממזרח סרביה, דרך מרכז בולגריה ועד לכף אמין (אנ'), שלחופי הים השחור. מדרום לרכס משתרע המישור התרקי ומצפון לו מישור נהר הדנובה. המונח "בלקן" מקורו בפרסית, והוא הוכנס לשימוש באירופה דרך העמים הטורקים ממרכז אסיה. רכס הרי הבלקן העניק את שמו לחבל הבלקן כולו. באזור זה התרחשו רבים מהקרבות הקשים של מלחמת רוסיה-טורקיה (1877–1878), המלחמה לשחרור בולגריה מעול השלטון העות'מאני, ועדויות רבות לכך ניתן למצוא במקום גם כיום. רכס הרי הבלקן הוא הרכס השלישי בגובהו בבולגריה, אחרי הרי רילה והרי פירין הגבוהים ממנו, ולפני הרי רודופי, הנמוכים ממנו. ההר הגבוה ברכס הרי הבלקן הווא הר בוטב (Връх Ботев), שגובהו 2,376 מטרים והוא נמצא במרכז הפארק הלאומי של מרכז הבלקן. הוא נקרא על שמו של חריסטו בוטיוב (1848–1876), משורר ומהפכן שהיה ממנהיגי המרד בשלטון העות'מאני והפך בעקבות כך לגיבור לאומי. חריסטו בוטיוב, יליד העיירה קאלופר (Калофер), שלמרגלות פסגת בוטב, מצא את מותו בתחילת יוני 1876 בניסיון מרד שנכשל כנגד השלטון העות'מאני על רכס הרי הבלקן. ניתן לחלק את רכס הבלקן לשלושה חלקים: רכס הבלקן המערבי – תחילתו בגבול עם סרביה והוא מגיע עד למעבר ההרים ארבקונק (Арабаконак). הנקודה הגבוהה ביותר, לאורך 160 הקילומטרים שלו, היא פסגת מידז'ור (Миджур), שגובהה 2,169 מטרים. רכס הבלקן המרכזי – תחילתו במעבר ההרים ארבקונק והוא מגיע עד למעבר ההרים וראנטיק (Вратник). הנקודה הגבוהה ביותר, לאורך 207 הקילומטרים שלו, היא פסגת בוטב (2,376 מטרים), שהיא הפסגה הגבוהה ברכס הבלקן כולו. רכס הבלקן המזרחי – תחילתו במעבר ההרים וראנטיק והוא מסתיים בקייפ אמין. הנקודה הגבוהה ביותר, לאורך 160 הקילומטרים שלו, היא פסגת בלגרקה (Българка), שגובהה 1,181 מטרים. רכס הבלקן מהווה את קו פרשת המים בין הנהרות הזורמים צפונה אל הדנובה ובין הנהרות הזורמים דרומה אל הים האגאי. הרכס נחצה על ידי הנהר איסקר (Искър), הנהר הארוך בבולגריה, שיוצר את קניון איסקר (Искърският пролом). את רכס הבלקן חוצים 20 מעברי הרים ושני ערוצי נהרות. כבישים סלולים עוברים ב-13 מעברי הרים ובערוץ אחד, ערוץ הנהר איסקר (Искър). במעבר שיפקה, בין גברובו לקאזאנלק, ובערוץ איסקר, בין סופיה לווראצה, עוברת גם מסילת רכבת בנוסף לכביש. במעבר שיפקה התרחשו קרבות עקובים מדם במהלך מלחמת רוסיה-טורקיה. על גבעה לצד המעבר ניצבת אנדרטה המנציחה את הקרבות. בכפר שיפקה, שלרגלי המעבר, נבנתה כנסייה רוסית אורתודוקסית, להנצחת הקרבות באזור. מידז'ור (Миджур) בוטב (Ботев) וז'ן (Вежен) קוֹם (Ком) בוזלודז'ה (Бузлуджа) – שעל פסגתה נמצאת אנדרטת בוזלודז'ה. לבסקי (Левски) הפארק הלאומי של מרכז הבלקן כרמית וייס, ‏טיול לרכס הרי הבלקן ועמק הוורדים, באתר GoTravel הרי הבלקן, באתר אנציקלופדיה בריטניקה (באנגלית) בעקבות הרפורמה שבוצעה בבולגריה במלחמת העולם השנייה, שונה הכתיב, ולפי כך גם הצורה בה הוגים את שמו, לבוטב ערך זה הוא קצרמר בנושא הרים ובנושא בולגריה. אתם מוזמנים לתרום לוויקיפדיה ולהרחיב אותו.
קאדילק סדרה 60

קאדילק סדרה 60 (באנגלית: Cadillac Series 60) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1936–1938 בארצות הברית. 4 דלתות -סלון. 2 דלתות - קופה (2/4 מושבים). 4 דלתות - קבריולה. 2 דלתות - קבריולה. 4 דלתות (דגם סדאן). 5 נוסעים (דגם סדאן). מנוע קדמי. סוג הנעה: הנעה אחורית. מחיר דגמי "קאדילק סדרה 60" בשנת 1936 נע בין 1,645 - 1,725 דולר (בארצות הברית). מחיר דגמי "קאדילק סדרה 60" בשנת 1937 נע בין 1,445 - 1,885 דולר (בארצות הברית). מחיר דגמי "קאדילק סדרה 60" בשנת 1938 נע בין 1,695 - 2,215 דולר (בארצות הברית). בשנת 1936 יוצרו 6,712 יחידות. בשנת 1937 יוצרו 7,003 יחידות. בשנת 1938 יוצרו 2,052 יחידות. "קאדילק סדרה 60", שנת 1937 "קאדילק סדרה 60", שנת 1937 "קאדילק סדרה 60", שנת 1937 "קאדילק סדרה 60", שנת 1937 - קופה "קאדילק סדרה 60", שנת 1936 - קופה "קאדילק סדרה 60", שנת 1937 - קבריולה "קאדילק סדרה 60", שנת 1937 - קבריולה קאדילק קאדילק סדרה 61 קאדילק סדרה 65 מדיה וקבצים בנושא קאדילק סדרה 60 בוויקישיתוף קאדילק סדרה 60, סרטון באתר יוטיוב Kimes, Beverly (1996). standard catalog of American Cars 1805-1942. Krause publications. ISBN 0-87341-428-4. "קאדילק סדרה 60", 2 דלתות, קבריולה grautogallery.com/vehicles/4712/1936-cadillac-series-60-convertible "קאדילק סדרה 60", 2 דלתות, קבריולה - תמונות conceptcarz.com/vehicle/z17228/cadillac-series-60
מסכת כותים

מסכת כותים היא חיבור הנמנה עם המסכתות הקטנות. המסכת מכילה שני פרקים העוסקים בדינים של הכותים בנושאים שונים, כגון נאמנותם בענייני כשרות ועוד. מסכת כותים לא נזכרה כלל בכל התלמוד, ובראשונים ישנו אזכור יחידי בחידושי הרמב"ן ועוד מצאתי בחיצונה במסכת כותיים מז' מסכיות קטנות דקתני אבל מלוין אותן ולוין מהן ברבית — חידושי הרמב"ן מסכת בבא מציעא עא ב את מסכת כותים הדפיס לראשונה בשנת תקס"ה בליוורנו החיד"א בספרו "מראית עין", על פי כתב יד שהיה בידו. לאחר מכן נדפסה המסכת על ידי רבי יהודה נג'אר בספרו "שמחת יהודה". הוא חילק כל פרק להלכות, והוסיף פירוש על המסכת בשם "חגי יהודה". בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים. בשנת תר"מ נדפסה המסכת בדפוס וילנא בתוספת מראה מקומות והערות נוספות. הרב חיים קניבסקי הדפיס בשנת תשכ"ה פירוש קצר בשם "מצרף" להבנת המסכת, ופירוש בשם "מטהר", הכולל פלפולים ואריכות בנושאי המסכת. מסכת כותים, באתר ויקיטקסט מסכת כותים מסכת כותים בהוצאת מכון יד הרב הרצוג. פירושים אוריה גן, מסכת כותים: נוסח הלכה, ופרשנות, אוניברסיטת בן- גוריון בנגב, כסלו תשס"ט/ דצמבר 2008. יד ישראל פירוש על מסכת כותים מאת ישראל זעליגמאן באתר אוצר החכמה. הובא בשמו בספר התרומה שער מו א.
תחנת גשר לונדון

תחנת גשר לונדון (באנגלית: London Bridge station) היא תחנת רכבת מרכזית בדרום-מזרח לונדון. התחנה הממוקמת על הגדה הצפונית של נהר התמזה בסמוך לתחנת רחוב קנון היא תחנת הרכבת העתיקה ביותר במרכז העיר לונדון. התחנה היא אחת משתי התחנות של הקו הראשי של לונדון והיא התחנה הרביעית בעומסה בלונדון עם יותר מחמישים מיליון נוסעים בשנה. התחנה מורכבת משני אזורים: תחנה של הרכבת התחתית של לונדון ותחנה נוספת של רכבות פרווריות ובינעירוניות. בתחנת הרכבת התחתית עוברים הקווים קו ג'וביילי וקו נורת'רן. התחנה מורכבת מ־15 רציפים ומעוד 4 רציפים של הרכבת התחתית של לונדון. תחנת גשר לונדון היא אחת מ-19 תחנות הרכבת בריטניה שמנוהלות על ידי רשת הרכבות הלאומית. בתחנה יש אולם כרטיסים אחד, הכניסה הראשית והוותיקה של התחנה ממוקמת ברחוב Tooley. כניסות אחרות נמצאות גם ברחוב בורו וסביב לכניסה הראשית. התחנה היא אחת משני הטרמינלים המרכזיים בלונדון דרומית לנהר התמזה, השנייה היא תחנת ווטרלו. הכניסה לתחנת הרכבת התחתית מתבצעת מתוך התחנה אך ישנה עוד כניסה מרכזית פחות דרך הרחוב. מספר קווי אוטובוס עוצרים בסמוך לתחנה ושלושה קווי מעבורת עוצרים גם הם בסמוך לתחנה. מדיה וקבצים בנושא תחנת גשר לונדון בוויקישיתוף אתר האינטרנט הרשמי של תחנת גשר לונדון תחנת גשר לונדון, באתר אנציקלופדיה בריטניקה (באנגלית) "Commercial information". Our Stations. London: Network Rail. באפריל 2014. אורכב מ-המקור ב-10 באפריל 2014. נבדק ב-12 באפריל 2014. {{cite web}}: (עזרה) "London Bridge station". Google Maps. Select StreetView to examine the various entrances. נבדק ב-18 באוקטובר 2017. {{cite web}}: (עזרה) "Standard Tube Map" (PDF). Transport for London. נבדק ב-9 באפריל 2018. {{cite web}}: (עזרה) "River Services Map". Transport for London. נבדק ב-14 בפברואר 2018. {{cite web}}: (עזרה)